**Eu şi marea**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se zbuciumă marea

Zurlie, nervoasă,

Şi plină de spumă

E tristă mireasă.

Se plânge întruna

La stânci şi la diguri

Cuprinsă de doruri

Şi valuri de friguri.

Printre ţărmuri pustii

Răsfăţate de val,

Cu furtuna mă plimb

Şi beau din pocal,

Rafale de vânturi

Ce vor a mă frânge,

Dar marea mă cheamă

În braţe-a mă strânge.

Mă-nfig cu piciorul

În nisipul sticlos

Şi-i dau voie ploii

Să mă ude vârtos,

Dar nu plec nicidecum

Chiar de-i mânâi pe zei

Marea cu flori la costum

Îmi dă zâmbetul ei.

Apusul mă prinde

De doruri vrăjit,

Doar valul în spumă

E cel necăjit,

Linişte-mi tace,

În gânduri surâde,

Şi plină de visuri

În nori se ascunde.

Fantomele hâde

De piraţi fără sorţi,

Revin iar pe ţărmuri

Precum nişte hoţi,

Pozând ca fantasme

În rom ghemuite,

Dansând pe nisipul

Cu midii strivite.

Mă iau şi pe mine

În jocul drăcesc

Şi cânt aleluia

Natural şi firesc,

M-aplaudă-ntruna

Talazul, surprins,

Iar marea mă sărută

Prin farul aprins.